Diari Oficial de la Generalitat Valenciana


Sumari del DOGV 5269, del 30-05-2006 (2006/6416)

DECRET 72/2006, de 26 de maig, del Consell, pel qual es confirma la línia límit jurisdiccional entre els municipis de Sant Vicent del Raspeig i Xixona.
-------------------------------------------------------------------------------------------------------------------------------------------------------

### Dades del document

Número de DOGV
:   5269

Data del DOGV
:   30-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6416


Data del document
:   26-05-2006

Organisme emissor
:   Conselleria de Justícia, Interior i Administracions Públiques

Tipus de document
:   Decret

Descriptors 

:   * Xixona
    * Sant Vicent del Raspeig
    * municipi

DECRET 72/2006, de 26 de maig, del Consell, pel qual es confirma la línia límit jurisdiccional entre els municipis de Sant Vicent del Raspeig i Xixona. [2006/X6416]  
A sol·licitud dels ajuntaments de Sant Vicent del Raspeig i Xixona, l'Institut Geogràfic Nacional va efectuar el replantejament de la línia límit jurisdiccional entre els seus respectius termes municipals, atés que havien desaparegut tres de les cinc fites de què consta. El replantejament es va efectuar basant-se en la vigent Acta de Delimitació, de 5 de gener de 1898. Exposats els resultats als municipis afectats, l'Ajuntament de Xixona va expressar la seua disconformitat amb aquests.   
D'allò que s'ha actuat en el procediment es dedueix que els arguments aportats per l'Ajuntament de Xixona, d'acord amb la legislació vigent en la matèria i amb la jurisprudència consolidada del Tribunal Suprem, no tenen l'eficàcia necessària per a contradir i suplantar el que estableix l'Acta de Delimitació de 5 de gener de 1898, que defineix la línia límit jurisdiccional entre ambdós municipis, raó per la qual la pretensió de l'Ajuntament de Xixona ha de ser desestimada.  
La resolució definitiva del procediment es durà a terme mitjançant un decret del Consell, de conformitat amb el que disposa l'article 9.5 del Text Refós de les Disposicions Legals Vigents en Matèria de Règim Local, aprovat pel Reial Decret Legislatiu 781/1986, de 18 d'abril, i en l'article 25 de la Llei 5/1983, de 30 de desembre, de la Generalitat, de Govern Valencià.  
Conforme amb el que disposen els articles 17 i 40 de la Llei 5/1983, de 30 de desembre, de la Generalitat, de Govern Valencià, a proposta del conseller de Justícia, Interior i Administracions Públiques, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 26 de maig de 2006,  
DECRET  
Article únic. Confirmació de la validesa de l'Acta de Delimitació  
Es confirma en tots els seus aspectes l'Acta de Delimitació de la línia límit jurisdiccional entre els municipis de Sant Vicent del Raspeig i Xixona de 5 de gener de 1898.  
DISPOSICIÓ FINAL  
Habilitació per a la seua execució  
Es faculta el conseller de Justícia, Interior i Administracions Públiques per a adoptar les mesures que calguen per a l'execució del que disposa aquest decret.  
Contra el present decret, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació d'este decret en el Diari Oficial de la Generalitat, de conformitat amb el que estableixen els articles 10 i 46 o 44, si fa al cas, de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.  
València, 26 de maig de 2006  
El president de la Generalitat,  
FRANCISCO CAMPS ORTIZ  
El conseller de Justícia, Interior i Administracions Públiques,  
MIGUEL PERALTA VIÑES